Miliónová premena rezortu vnútra: V Bratislave pribudne nové centrum pre vyše 1 000 zamestnancov

V areáli Ministerstva vnútra (MV) SR na Pribinovej ulici v Bratislave má pribudnúť nové administratívne centrum za viac ako 85,3 milióna eur a s kapacitou 1018 až 1350 zamestnancov. Zároveň by mala byť zrekonštruovaná zastaraná budova sídla rezortu. Vyplýva to z iniciatívneho materiálu, ktorý v stredu schválila vláda.